తీసివేతలు కుదరవన్న కార్మిక శాఖహైదరాబాద్ (ఆంధ్రజ్యోతి బిజినెస్): ఎనిమిది మంది కాగ్నిజెంట్ ఉద్యోగులకు రాష్ట్ర కార్మిక శాఖ వద్ద ఊరట లభించింది. పనితీరు బాగోలేదనే పేరుతో కంపెనీ తమను ఏకపక్షంగా ఉద్యోగాల్లోంచి తీసివేసేందుకు ప్రయత్నిస్తోందని వీరు పది రోజుల క్రితం రాష్ట్ర కార్మిక శాఖ అధికారులను ఆశ్రయించారు. తీసివేతలు ఆపి వీరితో విడివిడిగా మాట్లాడి సమస్యని పరిష్కరించాలని కార్మిక శాఖ అధికారులు కాగ్నిజెంట్ మేనేజ్మెంట్ను కోరారు. పనితీరుకు సంబంధించి తమ సత్తా నిరూపించుకునేందుకు ఈ ఉద్యోగులకు మరో అవకాశం ఇవ్వాలని కూడా ఆదేశించారు. అప్పటికీ సమస్య పరిష్కారం కాకపోతే ఉద్యోగులు మళ్లీ తమకు ఫిర్యాదు చేస్తే పారిశ్రామిక వివాదాల చట్టం కింద చర్యలు తీసుకుంటామని కార్మిక శాఖ పేర్కొంది. తొందరపడి రాజీనామా మాత్రం చేయవద్దని కోరింది. కంపెనీ బలవంతంగా తొలగించినపుడే ఉద్యోగులకు కార్మిక శాఖ అధికారులకు ఫిర్యాదు చేసే అర్హత ఉంటుందని ఉన్నతాధికారులు తెలిపారు.మరిన్ని ఫిర్యాదులుకాగ్నిజెంట్ ఉద్యోగులకు కార్మిక శాఖ నుంచి ఊరట లభించడంతో తీసివేతల ప్రమాదం పొంచి ఉన్న మరిన్ని ఐటి కంపెనీల ఉద్యోగులు కార్మిక శాఖను ఆశ్రయించాలని భావిస్తున్నారు. ‘ఇది ఐటి ఉద్యోగులకు పెద్ద ఊరట. తీసివేతల భయం ఉన్న ప్రతి ఐటి ఉద్యోగి ఇక నిర్భయంగా కార్మిక శాఖ అధికారులను ఆశ్రయించవచ్చు’ అని ఐటి ఉద్యోగుల సమాఖ్య (ఎఫ్ఐటిఇ) కార్యవర్గ సభ్యులు ఒకరు చెప్పారు. అయితే కార్మిక శాఖ దగ్గర చుక్కెదురైనా, ఉద్యోగుల తొలగింపు కోసం ఐటి కంపెనీలు కొత్తగా మరిన్ని వ్యూహాలు అనుసరించే అవకాశం ఉందని పేరు చెప్పేంటుకు ఇష్టపడని ఒక ఐటి కంపెనీ ఉద్యోగి చెప్పారు.
teesivetalu kudaravanna kaarmika sakhahaidarabad (aandhrajyoti bijines): enimidi mandi cognigent udyogulaku rashtra kaarmika saakha vadda oorata labhinchindi. paniteeru bagoledane paerutho company tamanu ekapakshamgaa udyogaallonchi teesivesenduku prayatnistondani veeru padi rojula kritam rashtra kaarmika saakha adhikaarulanu aasrayinchaaru. teesivetalu aapi veeritho vidividigaa matladi samasyani parishkarinchaalani kaarmika saakha adhikaarulu cognigent maenagementnu koraru. paniteeruku sambandhinchi tama satta niroopinchukunenduku ee udyogulaku maro avakaasam ivvaalani kuudaa aadesinchaaru. appatikee samasya parishkaaram kakapothe udyogulu malli tamaku firyaadu cheste paarisraamika vivaadaala chattam kinda charyalu teesukuntaamani kaarmika saakha perkondi. tondarapadi rajinama maatram cheyavaddani korindi. company balavantamgaa tolaginchinapude udyogulaku kaarmika saakha adhikaarulaku firyaadu chese arhata untundani unnataadhikaarulu telipaaru.marinni firyadulukagnisem udyogulaku kaarmika saakha nunchi oorata labhinchadamtho teesivetala pramaadam ponchi unna marinni aiti companyla udyogulu kaarmika saakhanu aasrayinchaalani bhaavistunnaaru. ‘idhi aiti udyogulaku pedda oorata. teesivetala bhayam unna prati aiti udyogi ika nirbhayamgaa kaarmika saakha adhikaarulanu aasrayinchavacchu’ ani aiti udyogula samakhya (efitii) karyavarga sabhyulu okaru cheppaaru. ayithe kaarmika saakha daggara chukkeduraina, udyogula tolagimpu kosam aiti companylu kottagaa marinni vyuhalu anusarinche avakaasam undani paeru cheppentuku ishtapadani oka aiti company udyogi cheppaaru.